**הכנסת השבע-עשרה** נוסח לא מתוקן

**מושב ראשון**

**פרוטוקול מס' 35**

#### מישיבת ועדת הכלכלה

**‏יום שלישי, א' בתמוז התשס"ו (‏27 ביוני, 2006), שעה 12:30**

**סדר היום**: 1. תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006

**נכחו**:

**חברי הוועדה**: משה כחלון – היו"ר

יצחק זיו

יואל חסון

**מוזמנים**: יגאל לוי - סמנכ"ל בכיר אגף הדואר, משרד התקשורת

אבי אזוז - כלכלן, אגף כלכלה, משרד התקשורת

עו"ד רונן ריינגולד - הלשכה המשפטית, משרד התקשורת

קרן אלון - יועצת השר, משרד התקשורת

ערן ניצן - רכז תקשורת, אגף התקציבים, משרד האוצר

הרצל בר-מג - מ"מ מנכ"ל וסמנכ"ל תפעול, חברת הדואר

שלום שטרן - כלכלן ראשי, חברת הדואר

עו"ד פרלי שר - הלשכה המשפטית, חברת הדואר

פנינה טוקטלי - ס' מנהל השירות הבנקאי, חברת הדואר

חוה רונן - דוברות, חברת הדואר

**ייעוץ משפטי**: שמרית שקד-גיטלין

ניר ימין (מתמחה)

**מנהלת הוועדה**: לאה ורון

**רשמת פרלמנטרית**: אירית שלהבת

##### תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006

היו"ר משה כחלון:

אני מתכבד לפתוח את ישיבת ועדת הכלכלה. על סדר היום תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006.

לפני מספר דקות קיבלנו מכתב משר האוצר המאשר את התקנות. אני מבקש שלהבא הנוהל יהיה הפוך, שהתקנות יגיעו אל הכנסת, אל הריבון, רק אחרי שכל הגורמים חתמו, ולא להיפך.

אבקש מנציג משרד התקשורת לקרוא את התקנות.

אבי אזוז:

**תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006**

"בתוקף סמכותי לפי סעיף 88י(א)(1) לחוק הדואר, התשמ"ו-1986 (להלן – החוק), בהסכמת שר האוצר ובאישור ועדת הכלכלה של הכנסת, אני מתקין תקנות אלה:

|  |  |  |
| --- | --- | --- |
| **תשלומים בעד השירותים הכספיים** | 1. | התשלום בעד כל אחד מהשירותים הכספיים המפורטים בתוספת יהיה בשיעור שנקבע לצד אותו שירות ויוטל על המשלם כמפורט לצידו; שיעור התשלום האמור כולל מס ערך מוסף לפי דין. |
| **ביטול** | 2. | תקנות הדואר (תשלומים בעד השירותים הכספיים) (הוראת שעה), התשס"ו-2006 – בטלות. |
| תחילה ותוקף | 3. | תחילתן של תקנות אלה ביום ה' בתמוז התשס"ו (1 ביולי 2006) ותוקפן עד יום ז' באלול התשס"ו (31 באוגוסט 2006). |

## תוספת

(תקנה 1)

#### חלק א': הגדרות

|  |  |  |
| --- | --- | --- |
| **הגדרות** | 1. | בתוספת זו –  "בעל חשבון" – מי שרשום בחברה הבת כבעל חשבון;  "החברה הבת" – כהגדרתה בסעיף 88(יא)(א) לחוק;  "המנהל" – המנהל הכללי של החברה או מי שהוא הסמיך לעניין תקנות אלה;  "חשבון התשלומים השמורים" – חשבון כללי המתנהל בחברה הבת להחזקת סכומים שמי שנשלחו אליו לא גבה אותם או לא החזירם. |

### חלק ב': תשלומים בעד השירותים הכספיים

|  |  |  |  |
| --- | --- | --- | --- |
|  | **תיאור השירות** | **תשלום בשקלים חדשים** | **המשלם** |
| 1. | הפקדת סכום לזכות חשבון מאת בעל חשבון | בלא תשלום |  |

|  |  |  |  |  |
| --- | --- | --- | --- | --- |
| 2. | הפקדת סכום לזכות חשבון מאת אדם אחר – | |  |  |
|  | 2.1 | בטופס שאישר אותו המנהל | 5.07 | בעל החשבון |
|  | 2.2 | בטופס שלא אישר אותו המנהל | 10.14 | בעל החשבון" |

לאה ורון:

האם אפשר לעצור רגע ולומר לוועדה בכל סעיף וסעיף מה היה המצב שקדם למה שמוצע עתה בתקנות והעומד על שולחן הוועדה לאישורה? דרך אגב, הודעתי למשרד התקשורת שזה מה שאנחנו מבקשים, בכל סעיף וסעיף להתייחס למצב שקדם לתקנות המונחות עתה לאישור הוועדה.

רונן ריינגולד:

הכנו טופס משווה, קובץ שמרכז את הנתונים שביקשתם ומשווה את התעריפים הקודמים לתעריפים החדשים. במקור זה היה צבוע בצהוב, אבל כמובן הנמוך יותר הוא התעריף המעודכן והגבוה יותר הוא התעריף הישן.

לאה ורון:

בכל מקום במסמך שאתם מציגים כאשר מופיעים שני סכומים, הסכום הנמוך הוא הסכום בתעריף המעודכן. אני מציעה בכל זאת שתגיד את זה כי הפרוטוקול לא יידע.

הרצל בר-מג:

הסכום הנמוך הוא התעריף החדש.

אבי אזוז:

אחזור על התעריפים:

|  |  |  |  |  |  |  |
| --- | --- | --- | --- | --- | --- | --- |
| " | 2.1 | בטופס שאישר אותו המנהל | | | במקום 5.11 יבוא 5.07 | בעל החשבון |
|  | 2.2 | בטופס שלא אישר אותו המנהל | | | במקום 10.23 יבוא 10.14 | בעל החשבון" |
| 3. | החזרה או העברה של סכום מחשבון התשלומים השמורים | | | | במקום 6.17 יבוא 6.12 | מבקש הסכום |
| 4. | חיוב חשבון סילוקים לפי המחאה משוכה על החברה הבת, הניתנת לפרעון במזומן | | | | במקום 5.11 יבוא 5.07 | בעל החשבון |
| 5. | חיוב חשבון סילוקים באמצעות תשלום במזומן לפי רשימת מוטבים או הוראת תשלום ממוגנטת | | | | במקום 5.11 יבוא 5.07 | בעל החשבון |
| 6. | חיוב חשבון סילוקים לפי הוראת תשלום מאושרת מראש | | | | במקום 4.91 יבוא 4.87 | בעל החשבון |
| 7. | (א) תשלום ליחיד בעד פדיון מלוות מכוח החוקים המפורטים בתוספת הראשונה לחוק המלוות (הוראות שונות), התשל"ח-1977, ובלבד שהציג תעודת מלווה או הודעת זכאות מבנק ישראל הרשומה על שמו | | | | 1% מסכום הפדיון הכולל המשולם בכל פעולת פדיון מלוות, ובלבד שסכום התשלום שמשלם מבקש הפדיון לא יפחת מ-21 שקלים חדשים, ובכל מקרה לא יעלה הסכום על 10% מסכום הפדיון הכולל | מבקש הפדיון |
|  | (ב) מסירת מידע בכתב, בנוגע לתעודת מלווה אחת או יותר, למבקש יחיד שלא קיבל הודעת זכאות מבנק ישראל, לרבות עדכון פרטי המבקש לצורך העברתם לבנק ישראל, ובלבד שהציג המבקש את תעודת המלווה – לכל בירור | | | | במקום 18.50 יבוא 18.30 | מבקש השירות |
| 8. | אימות חתימה על כתב הצהרה והתחייבות בשל אובדן תעודת מלווה | | | | במקום 3.27 יבוא 3.24 | מבקש ההצהרה |
| 9. | העברת סכום מחשבון סילוקים לחשבון סילוקים אחר או לחשבון חסכון | | | | בלא תשלום |  |
| 10. | העברת סכום בהמחאת כסף, החזרתו של הסכום או הארכת תוקף המחאה שפקע תקפה | | | | בלא תשלום |  |
| 11. | ביטול המחאת כסף לפי בקשת השולח | | | | במקום 1.72 יבוא 1.71 | השולח |
| 12. | שינוי שם השולח או המוטב של המחאת כסף | | | | במקום 1.72 יבוא 1.71 | השולח |
| 13. | מתן העתק של המחאת כסף שנטען שאבדה | | | | במקום 1.72 יבוא 1.71 | השולח |
| 14. | פרסום ברשימת בעלי החשבונות | | | | בלא תשלום |  |
| 15. | טיפול בהמחאה שלא כובדה – לכל המחאה | | | |  |  |
|  | 15.1 | | לעניין המחאה שהופקדה לזכות חשבון והבנק שעליו נמשכה לא כיבדה, למעט בשל פגם טכני שקבע המנהל | | במקום 4.91 יבוא 4.87 | בעל החשבון |
|  | 15.2 | | לעניין המחאה משוכה על החברה הבת, והחברה הבת לא כיבדה | | במקום 7.45 יבוא 7.39 | בעל החשבון |
| 16. | חקירה אודות תשלום שנטען עליו ששולם בין תאריכים מסויימים – לכל אחד מן הימים הכלולים בין שני תאריכים | | | | במקום 6.17 יבוא 6.12 | מבקש החקירה |
| 17. | חקירה בדבר גורלה של המחאת כסף | | | | במקום 7.02 יבוא 6.96 | מבקש החקירה |
| 18. | חקירה בדבר גורלה של המחאת דואר | | | | במקום 7.02 יבוא 6.96 | מבקש החקירה |
| 19. | איתור ומסירה של מסמך הנוגע לשירותים הכספיים שמקורו סופק קודם לכן למבקש – לכל צילום | | | | במקום 6.17 יבוא 6.12 | מבקש המסמך |
| 20. | התאמה ממוכנת של פעולות לחיוב בחשבון סילוקים – לכל 10 פעולות | | | | במקום 4.91 יבוא 4.87 | בעל החשבון |
| 21. | העברת נתונים מהמחאות למאגר מידע ממוכן, לפי בקשת בעל החשבון – לכל 10 המחאות | | | | במקום 4.91 יבוא 4.87 | בעל החשבון |
| 22. | פנקס המחאות | | | | במקום 7.15 יבוא 7.09 | בעל החשבון |
| 23. | העברת סכום בהמחאת דואר – | | | |  |  |
|  | 23.1 | | | המחאת דואר רגילה | 1.70 (לא השתנה) | מבקש ההעברה |
|  | 23.2 | | | המחאת דואר מאוירת | 2.20 (לא השתנה) | מבקש ההעברה |
| 24. | ביטול המחאה לפי בקשת בעל חשבון – לכל המחאה | | | | במקום 6.22 יבוא 6.17 | בעל החשבון |
| 25. | אימות חתימתו של ערב | | | | במקום 13.60 יבוא 13.50 | מבקש השירות |
| 26. | משלוח מידע או מסמך הנוגע לחשבון במשלוח שאינו רגיל, לפי בקשת בעל החשבון | | | | בשיעור דמי המשלוח | בעל החשבון." |

שמרית שקד-גיטלין:

נקבע כאן כי "תחילתן של תקנות אלה ביום ה' בתמוז התשס"ו (1 ביולי 2006)". אני לא בטוחה שיספיקו לפרסם אותן עד אז. לכן אולי נכון יותר לכתוב כי "תחילתן של תקנות אלה ביום פרסומן", כי יש לנו בעיה לקבוע שחקיקה נכנסת לתוקף לפני שהיא מפורסמת ברשומות.

רונן ריינגולד:

אנחנו עובדים על כך שהן ייכנסו לתוקף החל מיום שבת 1 ביולי. אנחנו עומדים להגיש את זה מחר לרשומות.

שמרית שקד-גיטלין:

אתה בטוח שגברת איילת גדי, הממונה על חקיקת המשנה במשרד המשפטים, תעמוד בלוח הזמנים שאתם מציבים? האם לא נכון יותר לכתוב "תחילתן של תקנות אלה ביום פרסומן"? האם תיאמתם עם גברת איילת גדי שתפרסם את זה טרם המועד שנקבע כאן?

רונן ריינגולד:

אנחנו בקשר רצוף איתה. אבל אולי נכון יותר לכתוב כהצעתך.

שמרית שקד-גיטלין:

אם כך, ייאמר: "תחילתן של תקנות אלה ביום פרסומן".

היו"ר משה כחלון:

האם מישהו מתנגד לאישור התקנות, עם השינוי המוצע על-ידי היועצת המשפטית? מי בעד? מי נגד? מי נמנע?

הצבעה

בעד תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006– 3

נגד – אין

נמנעים – אין

התקנות נתקבלו.

היו"ר משה כחלון:

התקנות אושרו.

אני מברך כמובן על ההפחתה, שבאה בעקבות הפחתת המע"מ, אבל אני מקווה לראות אתכם כאן פעמים נוספות מבקשים הפחתות נוספות. אני מקווה שאלה יהיו פירות התחרות שאנחנו כל-כך רוצים.

יצחק זיו:

אני מבקש לדעת מדוע חלק מהתעריפים נשארו כשהיו על אף הפחתת המע"מ.

אבי אזוז:

מן הראוי להבהיר כי על תשלומים המשולמים בדלפק חלים כללי עיגול ל-10 האגורות הקרובות ולכן הפחתה של 2 אגורות אינה אפשרית והתעריף נשאר כשהיה. מדובר בשני שירותים בלבד.

היו"ר משה כחלון:

שיהיה לכם בהצלחה. תודה רבה. הישיבה נעולה.

**הישיבה ננעלה בשעה 12:55**