**הכנסת השמונה-עשרה נוסח לא מתוקן**

**מושב שני**

**פרוטוקול מס' 282**

**מישיבת ועדת הכלכלה**

**יום שני, כ"ג בתמוז תש"ע (5 ביולי 2010), שעה 09:50**

**סדר היום:**

הקמת ועדת משנה לתקשורת ולשידורים – בהתאם לסעיף 15 לתקנון הכנסת – בקשה לדיון מחדש מאת חברי הכנסת שאמה ושי ודיון מחדש.

**נכחו:**

**חברי הוועדה**:

אופיר אקוניס – היו"ר

רוברט אילטוב

ישראל חסון

אמנון כהן

מנחם אליעזר מוזס

עמיר פרץ

כרמל שאמה

נחמן שי

יוליה שמאלוב-ברקוביץ – מ"מ

**מוזמנים**:

חה"כ זאב אלקין

חה"כ חיים אמסלם

חה"כ אורית זוארץ

חה"כ שלמה מולה

חה"כ אברהם מיכאלי

חה"כ פניה קירשנבאום

**ייעוץ משפטי:**

עו"ד אתי בנדלר

**מנהלת הוועדה**:

לאה ורון

**קצרנית פרלמנטרית:**

טלי רם

**הקמת ועדת משנה לתקשורת ולשידורים – בהתאם לסעיף 15 לתקנון הכנסת –**

**בקשה לדיון מחדש מאת חברי הכנסת שאמה ושי ודיון מחדש**

היו"ר אופיר אקוניס:

שלום לכם, שבוע טוב. אנחנו מתחילים את השבוע בהקמת ועדת משנה לתקשורת ולשידורים- בהתאם לסעיף 15 לתקנון הכנסת – בקשה לדיון מחדש של חברי הכנסת שאמה ושי ודיון מחדש. בבקשה.

כרמל שאמה:

הצבעה.

היו"ר אופיר אקוניס:

מה הטיעונים שלכם?

כרמל שאמה:

הוועדה הזו הוקמה בלא דיון. אני חושב שאדוני נכח לבדו בחדר. אנחנו מבקשים לקיים דיון בנושא הקמת הוועדה – ועדה חשובה. אנחנו מבקשים הצבעה על הרוויזיה.

היו"ר אופיר אקוניס:

אוקיי. חבר הכנסת שי.

נחמן שי:

את דעתי אתה מכיר. אני מסתייג. אפשר להצביע בעניין הזה.

כרמל שאמה:

אנחנו ממהרים לוועדת חוץ וביטחון.

היו"ר אופיר אקוניס:

חבר הכנסת אמנון כהן, בבקשה.

אמנון כהן:

אני נמצא במצב לא נעים.

כרמל שאמה:

בסדר, תצביע נגדי, אין בעיה. עזוב, אנחנו רוצים ללכת לוועדת חוץ וביטחון.

עמיר פרץ:

אמנון, תתגבר על האי-נעימות שלך ותצביע.

קריאות:

תצביע.

אמנון כהן:

נצביע.

היו"ר אופיר אקוניס:

אמנון, בבקשה.

אמנון כהן:

המציעים של נושא הדיון שעל סדר-היום מבקשים להצביע, נצביע, בבקשה.

כרמל שאמה:

אני ביום רביעי מצביע נגד.

היו"ר אופיר אקוניס:

חבר הכנסת פרץ.

עמיר פרץ:

בואו נצביע. אני גם בעד לקיים דיון מחודש על הוועדה. זה לא יזיק לאף אחד, למה שלא נקיים דיון?

רוברט אילטוב:

מה, אין הצבעה בלעדיי?

היו"ר אופיר אקוניס:

חבר הכנסת שי, אולי תנמק למה אתה רוצה את ההצבעה המחודשת. אתה מציע. בדרך כלל המציע מנמק.

נחמן שי:

אני השמעתי את טיעוניי.

היו"ר אופיר אקוניס:

איפה? זה הטיעון שלך? הטיעון שלך הוא לא להגיד כלום? צריך להשמיע טיעון. אני העליתי את זה כדי שנשמע אותך.

נחמן שי:

אופיר, ההצבעה לא היתה תקינה בשעתו, התהליך לא היה תקין, הרעיון נראה לי מוזר ביותר. אם ניתן לחזור מההחלטה.

היו"ר אופיר אקוניס:

אני לא שומע טוב. אתה מוכן לדבר גם לפרוטוקול?

עמיר פרץ:

הוא אמר שהרעיון לא היה תקין.

היו"ר אופיר אקוניס:

לא, אותך שמענו בקול רם וצלול – אתמול והיום. אתה, כשאתה רוצה לדבר, אתה מדבר, תאמין לי – אפילו דברי חוכמה.

נחמן שי:

אופיר, אמרתי את דעתי. תודה. דעתי הובעה, תודה.

לאה ורון:

המיקרופונים לא פתוחים. עידית, תפתחי בבקשה את המיקרופונים.

היו"ר אופיר אקוניס:

מי בעד הרוויזיה?

לאה ורון:

חברת הכנסת שמאלוב, את מצביעה במקום חבר הכנסת רוברט טיבייב.

ישראל חסון:

לא. היא מצביעה במקומי כי אני בוועדת חוץ וביטחון. לא ידעתי שיש הצבעה. גייסו אותה.

היו"ר אופיר אקוניס:

מי נגד?

**הצבעה**

לאה ורון:

אני לא רואה, לכן ביקשתי הצבעה שמית.

היו"ר אופיר אקוניס:

מאה אחוז. מנהלת הוועדה, בבקשה.

לאה ורון:

(קוראת בשמות חברי הכנסת)

אופיר אקוניס - נגד

כרמל שאמה - בעד

זאב אלקין (במקום חה"כ דני דנון) - נגד

פניה קירשנבאום (במקום חה"כ רוברט אילטוב)

פניה קירשנבאום:

לא. במקום חבר הכנסת חמד עמאר.

לאה ורון:

(קוראת בשמות חברי הכנסת)

פניה קירשנבאום (במקום חה"כ חמד עמאר) - נגד

אמנון כהן - נגד

חיים אמסלם (במקום חה"כ יצחק וקנין) - נגד

עמיר פרץ - בעד

מנחם אליעזר מוזס - נגד

חבר הכנסת ישראל חסון אמר שאיננו משתתף בהצבעה.

ישראל חסון:

לא, אני לא יודע. אם יש לנו מקום.

היו"ר אופיר אקוניס:

חבר הכנסת חסון, אתה בתוך הוועדה. הקמנו ועדת משנה.

ישראל חסון:

בעד.

לאה ורון:

(קוראת בשמות חברי הכנסת)

יוליה שמאלוב (במקום חה"כ רוברט טיבייב)

יוליה שמאלוב-ברקוביץ:

אני בדרך כלל מצביעה במקום חבר הכנסת אפללו.

לאה ורון:

במקום חבר הכנסת אפללו. מה ההצבעה שלך?

יוליה שמאלוב-ברקוביץ:

אני בעד הרוויזיה.

לאה ורון:

נשאר חבר הכנסת רוברט אילטוב.

רוברט אילטוב:

נגד.

לאה ורון:

חברת הכנסת זוארץ, במקום חבר הכנסת רוברט טיבייב.

אורית זוארץ:

בעד.

קריאה:

ואתה, מה אתך?

שלמה מולה:

במקום חד"ש או בל"ד.

לאה ורון:

לא. אני לא חושבת שיש - - -

היו"ר אופיר אקוניס:

מה פתאום, זה שלנו.

לאה ורון:

זה נחמן שי - - -

שלמה מולה:

לא. יש לנו על חשבוננו. כמה אנחנו – שלושה או ארבעה?

עמיר פרץ:

לא, הוא במקום חד"ש כי הם על חשבון קדימה.

היו"ר אופיר אקוניס:

לא, מה פתאום. סלח לי, הליכוד במקום חד"ש, מספיק עם זה.

שלמה מולה:

למה אתה כועס עלי?

היו"ר אופיר אקוניס:

סלח לי, אתה יודע על מכסת מי אתה יושב? קוראים לך להצביע, אתה יודע - - -

שלמה מולה:

למה אתה כועס? למה אתה כועס?

היו"ר אופיר אקוניס:

כי אתה לא על המכסה של חד"ש.

כרמל שאמה:

חברים, אין מה להתרגש, במילא במושב הבא הוועדה הזאת תבוטל.

היו"ר אופיר אקוניס:

גם ועדת משנה לקרקעות תבוטל.

עמיר פרץ:

חם אצלכם...

זאב אלקין:

עד הרמה שחם אצלכם אנחנו לא יכולים להגיע.

כרמל שאמה:

עמיר, אתה הולך להרוויח מזה ביום רביעי.

קריאות:

- - -

היו"ר אופיר אקוניס:

7 נגד, 6 בעד. הרוויזיה נפלה. תודה רבה.

תודה רבה, הישיבה נעולה.

**(הישיבה ננעלה בשעה 10:00)**